तीन जना पूर्वप्रहरी महानिरीक्षकसमेत अभियुक्त रहेको यस मुद्दामा २८ करोड ८१ लाख रुपियाँभन्दा बढी बिगो छ । सुडानको डार्फरमा खटिएको नेपाल प्रहरीको शान्ति मिसनका लागि प्रहरी कल्याण कोषका तर्फबाट सामग्री खरिद गर्दा अनियमितता भएको दाबी गर्दै ३४ जना प्रहरी अधिकृत र दुई ठेकेदारलाई विपक्षी बनाएको थियो । तीमध्ये विशेष अदालतले ३१ जना प्रहरी अधिकृतलाई सफाइ दिएको थियो । त्यसविरुद्ध अख्तियार स्वयं र भ्रष्टाचार कसुर ठहर भएका अभियुक्त महानिरीक्षक ओमविक्रम राणा, हेमबहादुर गुरुङ, रमेशचन्द ठकुरी र ठेकेदार शम्भु भारतीलगायतले सर्वोच्चमा पुनरावेदन गरेका छन् ।
